Тэрчдэсхэм къыщIадзэ
НэхъыфIхэр къыщыхахы- ну «Кавказ джэгухэр» спорт фестивалым и республикэ зэпеуэхэр Гагарин Юрий и цIэр зэрихьэу Тэрч къалэ дэт стадионым махуитIкIэ щекIуэкIынущ.
Нобэ футбол цIыкIумкIэ зэпеуэнущ. Щэбэтым, фокIадэм и 7-м армспорт, кIапсэ зэпекъу, бгырыпх бэнэкIэ, кIапсэкIэ дэпщеин, хьэлъэ гъэIэпхъуэн, хьэлъэ къэIэтын, къару троеборье, шабзэкIэ уэн, башкIэ зекIуэн, дэлъеин двоеборье лъэпкъ спорт лIэужьыгъуэхэмкIэ зэхьэзэхуэ гуащIэхэр екIуэкIынущ.
Тэрч куей администрацэм и унафэщI Пэнагуэ Максим я щIыналъэм щекIуэкIыну «Кавказ джэгухэр» республикэ зэпеуэм зэрыхуэхьэзырым теухуауэ иригъэкIуэкIа зэIущIэм щыжаIащ стадионыр абы сыткIи зэрыхуэхьэзырыр. Хуей хъумэ, медицинэ Iуэхутхьэбзэхэр хуащIэнущ, концерти екIуэкIынущ. КIэщIу жыпIэмэ, фестивалыр гукъинэж хъуным теухуауэ районым и IуэхущIапIэ куэдым яхузэфIэкI ящIэнущ.
КIуантIэ Замирэ.
